กฎกระทรวงกฎกระทรวงฉบับที่๒๒ (พ.ศ. ๒๕๓๗)ออกตามความในพระราชบัญญัติรถยนตร์พ.ศ.๒๕๒๒[๑] อาศัยอำนาจตามความในมาตรา ๕ (๒)แห่งพระราชบัญญัติรถยนต์ พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติรถยนตร์(ฉบับที่ ๗) พ.ศ. ๒๕๓๐ รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง ฉบับที่ ๑๐ (พ.ศ.๒๕๒๕) ออกตามความในพระราชบัญญัติรถยนตร์ พ.ศ. ๒๕๒๒ข้อ ๒รถยนตร์ต้องมีเครื่องอุปกรณ์สำหรับรถ ดังต่อไปนี้(๑) โคมไฟดังต่อไปนี้ที่มีกำลังไฟและความส่องสว่างตามที่กรมการขนส่งทางบกประกาศกำหนด(ก) โคมไฟแสงพุ่งไกล แสงขาวหรือเหลืองอ่อน จำนวน๒ ดวง ติดอยู่ในระดับเดียวกันที่ด้านหน้ารถข้างซ้ายและข้างขวา แห่งละ ๑ ดวงโคมไฟทุกดวงต้องให้แสงสีเดียวกันสูงจากผิวทางไม่น้อยกว่า ๔๐ เซนติเมตร แต่ไม่เกิน๑.๓๕ เมตร ในกรณีที่เป็นรถยนตร์สามล้อให้ใช้โคมไฟสว่างไกลเพียงดวงเดียวติดไว้ตรงกลางหน้ารถโคมไฟแสงพุ่งไกลจะให้แสงสว่างได้เฉพาะในขณะที่โคมไฟท้ายให้แสงสว่างด้วยเท่านั้นเว้นแต่เป็นการให้แสดงสัญญาณชั่วขณะ(ข) โคมไฟแสงพุ่งต่ำ แสงขาวเหลืองอ่อนที่ให้แสงเดียวกับโคมไฟแสงพุ่งไกล จำนวน ๒ ดวงติดอยู่ในระดับเดียวกันที่ด้านหน้ารถด้านซ้ายและข้างขวาแห่งละ ๑ ดวงสูงจากผิวทางไม่น้อยกว่า ๔๐ เซนติเมตร แต่ไม่เกิน ๑.๓๕ห่างจากด้านล่างริมสุดของหน้ารถไม่เกิน ๔๐ เซนติเมตร ในกรณีที่เป็นรถยนต์สามข้อให้ใช้โคมไฟพุ่งต่ำเพียงดวงเดียวติดไว้ตรงกลางหน้ารถโคมไฟแสงพุ่งต่ำจะให้แสงสว่างได้เฉพาะในขณะที่โคมไฟท้ายให้แสงสว่างด้วยเท่านั้น(ค) โคมไฟแสดงความกว้างของรถแสงขาวหรือเหลืองจำนวน ๒ ดวง แสดงแสงเดียวกันที่ด้านหน้าข้างซ้ายและข้างขวาและแห่งละ ๑ ดวง โคมไฟทุกดวงต้องให้แสงสีเดียวกันสูงจากผิวทางไม่น้อยกว่า ๓๕เซนติเมตร แต่ไม่เกิน ๒.๑๐ เมตร ห่างจากด้านข้างริมทางสุดของหน้ารถโคมไฟแสดงความกว้างของรถจะให้แสงสว่างได้เฉพาะในขณะที่โคมไฟท้ายให้แสงสว่างด้วยเท่านั้น ในกรณีที่เป็นรถยนตร์สามล้อโคมไฟแสดงความกว้างของรถต้องให้แสงสว่างพร้อมกับโคมแสงพุ่งไกลและโคมไฟพุ่งต่ำด้วย(ง) โคมไฟเลี้ยว ชนิดใช้ไฟกระพริบ แสงเหลืองติดที่ด้านหน้าจำนวน ๒ ดวง และแสงเหลืองหรือแดงติดที่ด้านท้ายจำนวน ๒ ดวง หรือ ๔ดวง ในกรณีที่รถมีความกว้างเกิน๒.๑๐ เมตร โคมไฟเลี้ยวด้านท้ายจะมีจำนวน ๖ดวงก็ได้โดยให้ติดไว้ที่ข้างซ้ายและข้างขวามีจำนวนเท่ากันทั้งสองข้างโคมไฟทุกดวงที่ติดที่ด้านท้ายต้องให้แสงสีเดียวกัน ดวงริมสุดอยู่ห่างจากด้านข้างริมสุดของหน้ารถหรือท้ายรถไม่เกิน๔๐ เซนติเมตร และดวงล่างสุดอยู่สูงจากผิวทางไม่น้อยกว่า ๓๕ เซนติเมตร แต่ไม่เกิน๒.๑๐ เมตรโคมไฟเลี้ยวทุกดวงที่อยู่ข้างเดียวกันต้องกระพริบพร้อมกันในขณะที่รถให้สัญญาณเลี้ยว(จ) โคมไฟท้าย แสงแดง จำนวน ๒ ดวง หรือ ๔ ดวงในกรณีที่รถมีความกว้างเกิน ๒.๑๐ เมตร จะมีจำนวน ๖ ดวงก็ได้ติดอยู่ในระดับเดียวกันที่ด้านท้ายรถข้างซ้ายและข้างขวามีจำนวนเท่ากันทั้งสองข้างสูงจากผิวทางไม่น้อยกว่า ๓๕ เซนติเมตร แต่ไม่เกิน ๒.๑๐ เมตรโคมไฟดวงริมสุดห่างจากด้านข้างริมสุดของท้ายรถไม่เกิน ๔๐ เซนติเมตร(ฉ) โคมไฟหยุด แสงแดง จำนวน ๒ ดวง หรือ ๔ ดวงติดอยู่ในระดับเดียวกันที่ด้านท้ายรถข้างซ้ายและข้างขาว มีจำนวนเท่ากับทั้งสองข้างสูงจากผิวทางไม้น้อยกว่า ๒๕ เซนติเมตร แต่ไม่เกิน ๒.๑๐ เมตรโคมไฟดวงริมสุดห่างจากด้านข้ามริมสุดของท้ายรถไม่เกิน ๔๐ เซนติเมตรโคมไฟหยุดจะให้แสงสว่างได้เฉพาะในขณะที่ใช้ห้ามล้อเท้าเท่านั้นและแสงต้องสม่ำเสมอคงที่ไม่กระพริบโคมไฟหยุดถ้ารวมอยู่ในโคมไฟท้ายจะต้องมีความสว่างมากกว่าความสว่างของโคมไฟท้ายนั้น(ช) โคมไฟถอยหลัง แสงขาว จำนวนไม่เกิน ๒ ดวงติดอยู่ท้ายรถ สูงจากผิวทางไม่น้อยกว่า ๒๕ เซนติเมตร แต่ไม่เกิน ๒.๑๐ เมตรในกรณีที่มี ๒ ดวงต้องติดอยู่ในระดับเดียวกันและห่างจากแนวกึ่งกลางท้ายรถเท่ากันทั้งสองข้างโคมไฟถอยหลังจะให้แสงสว่างได้เฉพาะในขณะที่เข้าเกียร์ถอยหลังเท่านั้น(ซ) โคมไฟส่องป้ายทะเบียน แสงขาว อย่างน้อย ๑ ดวงแต่ไม่เกิน ๒ ดวง ติดอยู่ด้านบน ด้านล่าง หรือด้านข้างของแผ่นป้ายทะเบียนท้ายรถมีความสว่างสามารถอ่านป้ายทะเบียนรถได้ชัดเจนในระยะไม่น้อยกว่า ๒๐ เมตรจากท้ายรถและต้องมีที่บังมิให้แสงพุ่งออกไปทางท้ายรถโคมไฟส่องป้ายทะเบียนต้องให้แสงสว่างพร้อมกับโคมไฟท้าย(ฌ) โคมไฟภายในรถ แสงขาวติดไว้ภายในห้องผู้ขับรถและห้องโดยสารให้แสงสว่างพอสมควร(๒) แผ่นสะท้อนแสงสีแดง จำนวน ๒ แผ่น หรือ ๔ แผ่นมีลักษณะเป็นวงกลมสามเหลี่ยมด้านเท่า สี่เหลี่ยมจัตุรัส หรือสี่เหลี่ยมผืนผ้าอย่างใดอย่างหนึ่ง ในกรณีที่รถที่มีความกว้างเกิน ๒.๑๐ เมตร แผ่นสะท้อนแสงที่มีลักษณะเป็นวงกลมต้องมีเส้นผ่าศูนย์กลางยาวไม่น้อยกว่า๕ เซนติเมตร หรือหากมีลักษณะเป็นสามเหลี่ยมด้านเท่า สี่เหลี่ยมจัตุรัสหรือสี่เหลี่ยมผืนผ้า ต้องมีความยาวด้านละไม่น้อยกว่า ๕ เซนติเมตร แล้วแต่กรณีติดที่ด้านท้ายรถข้างซ้ายและข้างขวามีจำนวนเท่ากันทั้งสองข้างสูงจากผิวทางไม่น้อยกว่า ๔๐ เซนติเมตร แต่ไม่เกิน ๑.๔๐ เมตรแผ่นริมสุดห่างจากด้านข้างริมสุดของท้ายรถไม่เกิน 40 เซนติเมตรสามารถสะท้อนแสงเห็นได้ในเวลากลางคืนในระยะไม่น้อยกว่า ๑๕๐ เมตร(๓) เครื่องปัดน้ำฝนมีใบปัดน้ำฝนที่กระจกหน้ารถอย่างน้อย ๑ ใบ ที่ใช้การได้ดีีและมีขนาดที่สามารถปัดน้ำฝนได้เนื้อที่กว้างพอที่ผู้ขับรถสามารถมองเห็นภาพการจราจรด้านหน้ารถได้อย่างชัดเจน(๔) เครื่องมองหลัง ซึ่งเป็นกระจกเงาติดอยู่ในที่ที่ผู้ขับรถสามารถมองเห็นภาพการจราจรด้านข้างและด้านหลังได้ทุกขณะอย่างชัดเจน(๕) ที่บังแดดสำหรับผู้ขับรถ(๖) ห้าล้อมือและห้ามล้อเท้า ที่ใช้การได้ดี(๗) แตร ชนิดเสียงเดียว ที่ดังพอสมควร(๘) ท่อไปเสียพร้อมด้วยเครื่องระงับเสียงเฉพาะรถยนตร์ที่ใช้เครื่องยนต์แบบสันดาปภายใน(๙) กันชน ทั้งกันชนหน้าและกันชนท้ายที่มีสภาพมั่งคงแข็งแรงและมีความปลอดภัยในการใช้ ในกรณีที่เป็นรถยนตร์สามล้อจะมีเฉพาะกันชนท้ายเพียงอย่างเดียวก็ได้และในกรณีที่เป็นรถยนตร์บรรทุกส่วนบุคคลหรือรถยนตร์นั่งส่วนบุคคลเกินเจ็ดคนจะมีเฉพาะกันชนหน้าแต่เพียงอย่างเดียวก็ได้(๑๐) เครื่องวัดความเร็ว ที่ใช้การได้ดีและต้องมีแสงสว่างทำให้สามารถอ่านความเร็วของรถในเวลากลางคืนได้(๑๑) แผ่นบังโคลนเฉพาะรถยนตร์นั่งหรือรถยนตร์บรรทุกที่มีน้ำหนักรถเกิน๑,๖๐๐กิโลกรัม(๑๒) เข็มขัดนิรภัยตามประเภทของรถยนตร์และตามแบบที่กรมการขนส่งทางบกประกาศกำหนดในกรณีรถยนตร์สามล้อส่วนบุคคลที่ใช้สำหรับคนพิการที่แปรสภาพมาจากรถจักรยานยนตร์และมีขนาดความกว้างของรถไม่เกิน๑.๑๐ เมตร จะมีเครื่องอุปกรณ์ ตามที่กำหนดไว้ในวรรคหนึ่ง (๑) (ช) หรือ (ฌ) หรือ(๓) หรือ (๕) หรือไม่ก็ได้[๒]ข้อ ๓รถยนตร์อาจมีเครื่องอุปกรณ์อื่นสำหรับรถได้ภายใต้เงื่อนไขดังต่อไปนี้(๑) โคมไฟดังต่อไปนี้ ถ้าจะนำมาใช้ต้องมีกำลังไฟและความส่องสว่างตามที่กรมการขนส่งทางบกประกาศกำหนด(ก) โคมไฟแสงพุ่งไกล จำนวน ๒ ดวงมีลักษณะตามที่กำหนดไว้ในข้อ ๒ (๑)(ก)(ข) โคมไฟข้างรถ แสงเหลืองแต่ถ้าแสงสว่างส่องออกไปทางท้ายรถหรือเป็นโคมไฟดวงท้ายจะให้แสงแดงก็ได้ติดอยู่สูงจากผิวทางไม่น้อยกว่า ๓๕ เซนติเมตร แต่ไม่เกิน๒.๑๐ เมตรที่ข้างซ้ายและข้างขวารถตอนหน้าแห่งละ ๑ ดวง หรือตอนท้ายแห่งละ ๑ ดวง ในกรณีที่รถมีความยาวเกิน๗.๕๐ เมตร จะมีโคมไฟข้างรถที่กึ่งกลางระหว่างโคมไฟข้างรถ ดวงหน้าและดวงท้ายอีกแห่งละ๑ ดวง ก็ได้ โคมไฟข้างซ้ายและข้างขวาต้องอยู่ในระดับและตำแหน่งเดียวกันและให้แสงสีเดียวกันโคมไฟข้างรถจะให้แสงสว่างได้เฉพาะในขณะที่โคมไฟท้ายให้แสงสว่างด้วยเท่านั้น(ค) โคมไฟเลี้ยวข้างรถ ชนิดใช้ไฟกระพริบแสงเหลือง ติดอยู่สูงจากผิวทางไม่น้อยกว่า ๓๕ เซนติเมตร แต่ไม่เกิน ๒.๑๐ เมตรที่ข้างซ้ายและข้างขวารถ ตอนหน้าแห่งละ ๑ ดวง หรือตอนท้ายแห่งละ ๑ ดวงในกรณีที่รถมีความยาวเกิน ๗.๕๐ เมตรจะมีโคมไฟเลี้ยวข้างรถที่กึ่งกลางระหว่างโคมไฟเลี้ยวข้างรถดวงหน้าและดวงท้ายอีกแห่งละ๑ ดวง ก็ได้ โคมไฟข้างซ้ายและข้างขวาต้องอยู่ในระดับและตำแหน่งเดียวกันโคมไฟเลี้ยวข้างรถทุกดวงต้องกระพริบพร้อมกับโคมไฟเลี้ยวที่ด้านหน้าและด้านท้ายที่อยู่ข้างเดียวกัน(ง) โคมไฟตัดหมอก แสงขาวหรือเหลืองอ่อนจำนวนไม่เกิน ๒ ดวง ติดที่หน้ารถสูงจากผิวทางไม่น้อยกว่า ๒๕ เซนติเมตรแต่อยู่สูงไม่เกินโคมไฟแสงพุ่งต่ำ ถ้ามี ๑ ดวง ให้ติดที่ี่กึ่งกลางหน้ารถ แต่ถ้ามี๒ ดวง ให้ติดในระดับเดียวกัน และห่างจากแนวกึ่งกลางหน้ารถเท่ากันทั้งสองข้างโคมไฟทุกดวงจะต้องให้แสงสีเดียวกันโคมไฟตัดหมอกจะให้แสงสว่างได้เฉพาะในขณะที่โคมไฟแสดงความกว้างของรถและโคมไฟท้ายให้แสงสว่างด้วยเท่านั้นศูนย์รวมแสงตั้งอยู่ต่ำกว่าแนวขนานกับพื้นทางราบไม่น้อยกว่า ๒ องศา หรือ ๐.๒๐ เมตรในระยะ ๗.๕๐ เมตร และไม่เฉไปทางขวา(จ) โคมไฟหยุด แสงแดง จำนวน ๑ ดวงติดอยู่ในแนวกึ่งกลางท้ายรถ และในตำแหน่งที่ให้แสงสว่างออกไปทางท้ายรถสูงจากผิวทางไม่น้อยกว่า ๓๕ เซนติเมตรโคมไฟหยุดจะให้แสงสว่างเฉพาะในขณะที่ใช้ห้ามล้อเท้าเท่านั้นและแสงต้องสม่ำเสมอคงที่ไม่กระพริบ(๒) โคมไฟอื่นนอกจากที่กำหนดไว้ในข้อนี้และข้อ ๒(๑) ถ้าจะนำมาใช้ต้องเป็นไปตามที่กรมการขนส่งทางบกประกาศกำหนด(๓)[๓]เครื่องอุปกรณ์สำหรับรถที่จะมีไว้ใช้อำนวยความสะดวกแก่คนพิการดังต่อไปนี้(ก) ประตูรถ ทางลาด สะพาน หรือเครื่องอุปกรณ์ที่นำพาคนหรือรถคนพิการ(wheel chair) ขึ้นและลงจากรถยนตร์ต้องมีความมั่นคงแข็งแรง และปลอดภัยในการใช้งานและต้องเป็นไปตามแบบที่กรมการขนส่งทางบกประกาศกำหนดหรือให้ความเห็นชอบ(ข)พื้นที่หรือเครื่องอุปกรณ์สำหรับเก็บรถคนพิการ (wheel chair)ที่อยู่ภายในห้องโดยสารหรือภายนอกรถต้องมีอุปกรณ์ยึดตรึงที่มั่นคงแข็งแรงและไม่ก่อให้เกิดอันตรายใด ๆแก่ผู้อื่น(ค) เครื่องอุปกรณ์อื่น (ถ้ามี)ต้องเป็นไปตามที่กรมการขนส่งทางบกให้ความเห็นชอบข้อ ๔ รถพ่วงต้องมีเครื่องอุปกรณ์สำหรับรถดังต่อไปนี้(๑) โคมไฟดังต่อไปนี้ ที่ทำงานได้ร่วมกับรถที่ใช้ลากจูงและมีกำลังไฟและความส่องสว่างตามที่กรมการขนส่งทางบกประกาศกำหนด(ก) โคมไฟเลี้ยวติดที่ด้านท้ายข้างซ้ายและข้างขวา มีจำนวนและลักษณะตามที่กำหนดไว้ในข้อ ๒ (๑)(ง)(ข) โคมไฟท้ายมีจำนวนและลักษณะตามที่กำหนดไว้ในข้อ ๒ (๑)(จ)(ค) โคมไฟหยุด มีจำนวนและลักษณะตามที่กำหนดไว้ในข้อ๒ (๑)(ฉ)(ง) โคมไฟถอยหลังมีจำนวนและลักษณะตามที่กำหนดไว้ในข้อ ๒ (๑)(ช)(จ) โคมไฟส่องป้ายทะเบียนมีจำนวนและลักษณะตามที่กำหนดไว้ในข้อ ๒ (๑)(ซ)(ฉ) โคมไฟภายในรถ มีลักษณะตามที่กำหนดไว้ใน ข้อ ๒(๑)(ฌ)(ช) โคมไฟข้างรถ แสงเหลือง แต่ถ้าแสงสว่างส่องออกไปทางท้ายรถหรือเป็นโคมไฟดวงท้ายจะให้แสงแดงก็ได้ติดอยู่สูงจากผิวทางไม่น้อยกว่า ๓๕ เซนติเมตร แต่ไม่เกิน๒.๑๐ เมตรที่ข้างซ้ายและข้างขวารถระดับเดียวกันตอนหน้าห่างจากหน้าสุดรถไม่เกิน ๘๐ เซนติเมตร(ไม่รวมแขนพ่วง) แห่งละ ๑ ดวง ตอนท้ายห่างจากหน้าสุดรถไม่เกิน ๓๐ เซนติเมตรแห่งละ๑ ดวง ในกรณีที่รถมีความยาวเกิน ๖ เมตรให้มีโคมไปข้างรถที่กึ่งกลางระหว่างโคมไฟข้างรถดวงหน้าและดวงท้ายอีก แห่งละ ๑ ดวงถ้ามีมากกว่า ๑ ดวง ระยะห่างระหว่างโคมไฟแต่ละดวงในข้างเดียวกันต้องเท่ากันและห่างจากกันไม่น้อยกว่า ๓ เมตรโคมไฟข้างรถจะให้แสงสว่างได้เฉพาะที่โคมไฟท้ายให้แสงสว่างด้วยเท่านั้น(๒) แผ่นสะท้อนแสง ดังต่อไปนี้(ก) สีแดง มีจำนวน ขนาดและลักษณะตามที่กำหนดไว้ในข้อ ๒ (๒)(ข) สีเหลือง มีขนาดและลักษณะตามที่กำหนดไว้ในข้อ๒ (๒) ติดที่หน้ารถข้างซ้ายและข้างขวาแห่งละ ๑ แผ่น ห่างจากด้านข้างริมสุดของหน้ารถไม่เกิน๑๕ เซนติเมตร สูงจากผิวทางไม่น้อยกว่า ๓๕ เซนติเมตร แต่ไม่เกิน ๑.๕๐ เมตรสามารถสะท้อนแสงเห็นได้ในเวลากลางคืนในระยะไม่น้อยกว่า ๑๕๐ เมตรข้อ ๕รถพ่วงอาจมีเครื่องอุปกรณ์อื่นสำหรับรถได้ภายใต้เงื่อนไข ดังต่อไปนี้(๑) โคมไฟหยุด ถ้าจะนำมาใช้ต้องมีกำลังไปและความส่องสว่างตามที่กรมการขนส่งทางบกประกาศกำหนดและมีลักษณะตามที่กำหนดไว้ในข้อ ๓ (๑) (จ) จำนวนไม่เกิน ๒ ดวงติดอยู่ในตำแหน่งที่ให้แสงสว่างออกไปทางท้ายรถ สูงจากผิวทางไม่น้อยกว่า ๓๕ เซนติเมตรถ้ามี ๑ ดวง ให้ติดอยู่ในแนวกึ่งกลางท้ายรถ แต่ถ้ามี ๒ ดวงให้ติดในระดับเดียวกันและห่างจากแนวกึ่งกลางท้ายรถเท่ากันทั้งสองข้าง(๒)โคมไฟอื่นนอกจากที่กำหนดไว้ในข้อกำหนดนี้และข้อ ๔ (๑)ถ้าจะนำมาใช้ต้องเป็นไปตามที่กรมการขนส่งทางบกให้ความเห็นชอบข้อ ๖ รถจักรยานยนตร์ต้องมีเครื่องสำหรับรถดังต่อไปนี้(๑) โคมไฟดังต่อไปนี้ที่มีกำลังไฟและความส่องสว่างตามที่กรมการขนส่งทางบกประกาศกำหนด(ก) โคมไฟแสงพุ่งไกล แสงขาวหรือเหลืองอ่อนจำนวนไม่เกิน ๒ ดวง ติดที่กึ่งกลางหน้ารถ สูงจากผิวทางไม่น้อยกว่า ๕๐ เซนติเมตรแต่ไม่เกิน ๑.๒๐ เมตร ในกรณีที่มี ๒ ดวง ต้องติดอยู่ในระดับเดียวกันและห่างจากแนวถึงกลางหน้ารถเท่ากันทั้งสองข้างโคมไฟทุกดวงต้องให้แสงสีเดียวกันโคมไฟแสงพุ่งไกลจะให้แสงสว่างได้เฉพาะในขณะที่โคมไฟท้ายให้แสงสว่างด้วยเท่านั้นเว้นแต่เป็นการให้แสงสัญญาณชั่วขณะ(ข) โคมไฟแสงพุ่งต่ำ แสงขาวหรือเหลืองอ่อนที่ให้แสงสีเดียวกับโคมไฟแสงพุ่งไกล จำนวนไม่เกิน ๒ ดวง ติดที่กึ่งกลางหน้ารถสูงจากผิวทางไม่น้อยกว่า ๕๐ เซนติเมตร แต่ไม่เกิน ๑.๒๐ เมตร ในกรณีที่มี ๒ ดวงต้องติดอยู่ในระดับเดียวกันและห่างจากแนวกึ่งหน้ารถเท่ากันทั้งสองข้างโคมแสงพุ่งต่ำจะให้แสงสว่างได้เฉพาะในขณะที่โคมไฟท้ายให้แสงสว่างด้ายเท่านั้น(ค) โคมไฟเลี้ยว ชนิดไฟกระพริบ แสงเหลืองติดที่ด้านหน้า จำนวน ๒ ดวง และแสงเหลืองหรือแดง ติดที่ด้านท้ายจำนวน ๒ ดวงโดยให้ติดไว้ที่ข้างซ้ายและข้างขวา โคมไฟทุกดวงที่ติดที่ท้ายต้องให้แสงสีเดียวกันแต่ละด้านติดอยู่ระดับเดียวกัน สูงจากผิวทางไม่น้อยกว่า๓๕ เซนติเมตร แต่ไม่เกิน๑.๒๐ เมตรโคมไฟเลี้ยวทุกดวงที่อยู่ข้างเดียวกันต้องกระพริบพร้อมกันในขณะที่รถให้สัญญาณเลี้ยว(ง) โคมไฟท้าย แสงแดง จำนวนไม่เกิน ๒ ดวงติดอยู่ที่กึ่งกลางท้ายรถในระดับเดียวกัน สูงจากผิวทางไม่น้อยกว่า ๓๕ เซนติเมตรแต่ไม่เกิน ๑.๒๐ เมตร(จ) โคมไฟหยุด แสงแดง จำนวนไม่เกิน ๒ ดวงติดอยู่ที่กึ่งกลางท้ายรถในระดับเดียวกัน สูงจากผิวทางไม่น้อยกว่า ๓๕ เซนติเมตรแต่ไม่เกิน ๑.๒๐ เมตร โคมไฟหยุดถ้ารวมในโคมไฟท้ายจะต้องมีความสว่างมากกว่าความสว่างของโคมไฟท้ายนั้นและจะให้แสงสว่างได้เฉพาะในขณะที่ใช้ห้ามล้อเท่านั้น(ฉ)โคมไฟส่องป้ายทะเบียนต้องให้แสงสว่างพร้อมกับโคมไฟท้ายโคมไฟส่องป้ายทะเบียนต้องให้แสงสว่างพร้อมกับโคมไฟท้าย(๒) แผ่นสะท้อนแสงสีแดงมีลักษณะตามที่กำหนดไว้ข้อ ๒ (๒) ติดที่กึ่งกลางท้ายรถ สูงจากผิวทางไม่น้อยกว่า ๓๕เซนติเมตร แต่ไม่เกิน ๙๐ เซนติเมตรสามารถสะท้อนแสงเห็นได้ในเวลากลางคืนในระยะไม่น้อยกว่า ๑๕๐ เมตร(๓) เครื่องมองหลัง ซึ่งเป็นกระจกเงา จำนวน ๒ ชุดติดอยู่ในระดับเดียวกันที่ด้ายซ้ายและด้านขวาและห่างจากแนวกึ่งกลางหน้ารถเท่ากันทั้งสองข้างในที่ที่ผู้ขับรถสามารถมองเห็นภาพการจราจรด้านข้างและด้านหลังได้ทุกขณะอย่างชัดเจน(๔) ห้ามล้อ ที่ใช้การได้ดี(๕) แตร ชนิดเสียงเดียว ที่ดังพอสมควร(๖) ท่อไอเสียพร้อมด้วยเครื่องระงับเสียงเฉพาะรถจักรยานยนต์ที่ใช้เครื่องยนต์ แบบสันดาปภายใน(๗) เครื่องวัดความเร็ว ที่ใช้การได้ดีและต้องมีแสงสว่างทำให้สามารถอ่านความเร็วของรถในเวลากลางคืนได้(๘)[๔]ระบบสตาร์ตเครื่องกำเนิดพลังงานพร้อมสวิตช์ที่เมื่อเครื่องกำเนิดพลังงานทำงานโคมไฟแสงพุ่งไกลตาม(๑) (ก) หรือโคมไฟแสงพุ่งต่ำตาม (๑) (ข) ต้องให้แสงสว่างพร้อมกับโคมไฟท้ายข้อ ๖/๑[๕]นอกจากจะต้องมีเครื่องอุปกรณ์สำหรับรถตามข้อ๖ แล้วรถจักรยานยนต์สาธารณะต้องมีเครื่องอุปกรณ์อันจำเป็นเพื่อความปลอดภัยของคนโดยสารดังต่อไปนี้(๑) ที่พักเท้าทั้งสองด้านของตัวรถสำหรับให้คนโดยสารวางเท้าได้อย่างสะดวกและปลอดภัย(๒) ฝาครอบโซ่หรือบังโซ่(๓)ราวยึดเหนี่ยวที่ด้านท้ายหรือด้านข้างของตัวรถที่มีความมั่นคงแข็งแรง(๔) แผ่นป้องกันความร้อนจากท่อไอเสียในกรณีเป็นรถจักรยานยนต์ที่มีท่อไอเสียอยู่สูงกว่าที่วางเท้า(๕)อุปกรณ์อื่นอันจำเป็นเพื่อความปลอดภัยตามที่กรมการขนส่งทางบกประกาศกำหนดข้อ ๗ รถจักรยานยนตร์อาจมีเครื่องอุปกรณ์อื่นสำหรับรถได้ภายใต้เงื่อนไขดังต่อไปนี้(๑) โคมไฟหรี่ แสงขาวหรือเหลืองอ่อนที่มีกำลังไฟและความส่องสว่างตามที่กรมการขนส่งทางบกประกาศกำหนด จำนวนไม่เกิน ๒ดวง ติดอยู่กึ่งกลางหน้ารถ ในกรณีที่มี ๒ ดวง ต้องอยู่ในระดับเดียวกัน สูงจากผิวทางไม่น้อยกว่า๓๕ เซนติเมตร แต่ไม่เกิน ๑.๒๐ เมตร โคมไฟทุกดวงต้องให้แสงสีเดียวกันโคมไฟหรี่จะให้แสงสว่างได้เฉพาะในขณะที่โคมไฟท้ายให้แสงสว่างด้วยเท่านั้น(๒) โคมไฟอื่นนอกจากที่กำหนดไว้ในข้อนี้และข้อ ๖(๑) ถ้าจะนำมาใช้ต้องเป็นไปตามที่กรมการขนส่งทางบกให้ความเห็นชอบข้อ ๘รถพ่วงของรถจักรยานยนตร์ต้องมีโคมไฟสว่างขาวและแสงแดง อย่างละ ๑ ดวงติดอยู่ในระดับเดียวกันที่ด้านข้างสุดของตัวถังรถพ่วงด้านนอกโดยให้ไฟแสงขาวส่องไปข้างหน้า และไฟแสงแดงส่องไปข้างหลังข้อ ๙ รถบดถนนหรือรถแทรกเตอร์ต้องมีเครื่องอุปกรณ์สำหรับรถ ดังต่อไปนี้(๑) โคมไฟหน้ารถ แสงขาว จำนวน ๒ ดวงติดอยู่ในระดับเดียวกันที่หน้ารถข้างซ้ายและข้างขวา แห่งละ ๑ ดวงมีกำลังไฟและความส่องสว่างตามที่กรมการขนส่งทางบกประกาศกำหนด(๒) โคมไฟท้ายรถ แสงแดง จำนวน ๒ ดวงติดอยู่ในระดับเดียวกันที่ท้ายรถข้างซ้ายและข้างขวา แห่งละ ๑ ดวงมีกำลังไปและความส่องสว่างตามที่กรมการขนส่งทางบกประกาศกำหนดให้ไว้ณ วันที่ ๒๗ กันยายน พ.ศ. ๒๕๓๗จรัส พั้วช่วยรัฐมนตรีช่วยว่าการกระทรวงคมนาคมปฏิบัติราชการแทนรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่ในปัจจุบันเทคโนโลยีและวิศวกรรมยานยนตร์ได้มีวิวัฒนาการและความเจริญก้าวหน้าเป็นอันมากดังนั้น เพื่อเป็นการสนับสนุนและส่งเสริมวิวัฒนาการและความเจริญก้าวหน้าดังกล่าวและเพื่อให้เกิดความปลอดภัยและลดอันตรายแก่ผู้ใช้รถสมควรแก้ไขเพิ่มเติมข้อกำหนดเกี่ยวกับเครื่องอุปกรณ์สำหรับรถตามที่กำหนดไว้ในกฎกระทรวงฉบับที่ ๑๐ (พ.ศ. ๒๕๒๕) ออกตามความในพระราชบัญญัติรถยนตร์ พ.ศ. ๒๕๒๒เสียใหม่ให้เหมาะสมยิ่งขึ้น จึงจำเป็นต้องออกกฎกระทรวงนี้กฎกระทรวงฉบับที่ ๓๔ (พ.ศ. ๒๕๔๒) ออกตามความในพระราชบัญญัติรถยนต์ พ.ศ. ๒๕๒๒[๖]หมายเหตุ:- เหตุผลในการประกาศใช้กฎกระทรวงฉบับนี้ คือเนื่องจากปัจจุบันมีคนพิการเป็นจำนวนมากนำรถยนตร์สามล้อส่วนบุคคลที่แปรสภาพมาจากรถจักรยานยนตร์และมีขนาดความกว้างของรถไม่เกิน๑.๑๐ เมตรมาขอจดทะเบียนแต่โดยสภาพตัวรถไม่อาจจัดให้มีเครื่องอุปกรณ์บางประเภทตามที่กำหนดไว้ในกฎกระทรวงฉบับที่ ๒๒ (พ.ศ. ๒๕๓๗) ออกตามความในพระราชบัญญัติรถยนตร์ พ.ศ. ๒๕๒๒จึงไม่สามารถรับจดทะเบียนได้สมควรกำหนดให้รถยนตร์สามล้อส่วนบุคคลที่ใช้สำหรับคนพิการได้รับยกเว้นไม่ต้องมีเครื่องอุปกรณ์บางประเภทได้นอกจากนั้นในปัจจุบันยังมิได้มีการกำหนดเครื่องอุปกรณ์สำหรับรถที่จะมีไว้ใช้อำนวยความสะดวกและปลอดภัยแก่คนพิการสมควรกำหนดเครื่องอุปกรณ์สำหรับรถดังกล่าวเป็นการเพิ่มเติมจึงจำเป็นต้องออกกฎกระทรวงนี้กฎกระทรวงฉบับที่ ๔๑ (พ.ศ. ๒๕๔๗) ออกตามความในพระราชบัญญัติรถยนต์ พ.ศ. ๒๕๒๒[๗]ข้อ ๒ กฎกระทรวงนี้ให้ใช้บังคับตั้งแต่วันที่ ๑มกราคม พ.ศ. ๒๕๔๘ เป็นต้นไปเว้นแต่รถจักรยานยนต์ที่มีหลักฐานเป็นหนังสือรับรองจากผู้ผลิตรถจักรยานยนต์ว่าเป็นรถจักรยานยนต์ที่ผลิตก่อนวันที่๑ มกราคม พ.ศ. ๒๕๔๘ และยังมิได้จดทะเบียน ให้ใช้กฎกระทรวงนี้บังคับตั้งแต่วันที่ ๑กรกฎาคม พ.ศ. ๒๕๔๘ เป็นต้นไปหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ในปัจจุบันอุบัติเหตุจากการใช้รถจักรยานยนต์มีสาเหตุส่วนหนึ่งมาจากการที่ผู้ขับรถคันอื่นไม่สามารถมองเห็นรถจักรยานยนต์ได้โดยง่าย ดังนั้น เพื่อเป็นการลดอุบัติเหตุดังกล่าวสมควรกำหนดให้รถจักรยานยนต์ที่นำมาจดทะเบียนต้องมีระบบสตาร์ตเครื่องกำเนิดพลังงานพร้อมสวิตช์ที่เมื่อเครื่องกำเนิดพลังงานทำงานโคมไฟแสงพุ่งไกลหรือโคมไฟแสงพุ่งต่ำต้องให้แสงสว่างพร้อมกับโคมไฟท้ายจึงจำเป็นต้องออกกฎกระทรวงนี้กฎกระทรวงฉบับที่ ๔๕ (พ.ศ. ๒๕๔๘) ออกตามความในพระราชบัญญัติรถยนต์ พ.ศ. ๒๕๒๒[๘]หมายเหตุ:- เหตุผลในการประกาศใช้กฎกระทรวงฉบับนี้ คือโดยที่ในปัจจุบันได้มีการนำรถจักรยานยนต์มาใช้เพื่อรับจ้างบรรทุกคนโดยสารเป็นจำนวนมากแต่ยังมิได้มีการกำหนดให้รถจักรยานยนต์ดังกล่าวมีการติดตั้งอุปกรณ์อันจำเป็นเพื่อความปลอดภัยของคนโดยสารรถจักรยานยนต์ดังนั้น เพื่อเป็นการลดอุบัติเหตุที่อาจเกิดขึ้นและเพื่อให้นายทะเบียนรับจดทะเบียนรถจักรยานยนต์ดังกล่าวเป็นรถจักรยานยนต์สาธารณะได้สมควรกำหนดอุปกรณ์อันจำเป็นสำหรับรถจักรยานยนต์สาธารณะจึงจำเป็นต้องออกกฎกระทรวงนี้ปฐมพร/อัปเดท๑๙กันยายน ๒๕๕๐[๑]ราชกิจจานุเบกษา เล่ม ๑๑๑/ตอนที่ ๔๘ ก/หน้า ๑/๒๔ ตุลาคม ๒๕๓๗[๒]ข้อ ๒ วรรคสอง เพิ่มโดยกฎกระทรวง ฉบับที่ ๓๔ (พ.ศ. ๒๕๔๒)ออกตามความในพระราชบัญญัติรถยนต์ พ.ศ. ๒๕๒๒[๓]ข้อ ๓ (๓) เพิ่มโดยกฎกระทรวงฉบับที่ ๓๔ (พ.ศ. ๒๕๔๒) ออกตามความในพระราชบัญญัติรถยนต์พ.ศ. ๒๕๒๒[๔]ข้อ ๖ (๘) เพิ่มโดยกฎกระทรวง ฉบับที่ ๔๑ (พ.ศ. ๒๕๔๗)ออกตามความในพระราชบัญญัติรถยนต์ พ.ศ. ๒๕๒๒[๕]ข้อ ๖/๑ เพิ่มโดยกฎกระทรวง ฉบับที่ ๔๕ (พ.ศ. ๒๕๔๘)ออกตามความในพระราชบัญญัติรถยนต์ พ.ศ. ๒๕๒๒[๖]ราชกิจจานุเบกษา เล่ม ๑๑๖/ตอนที่ ๘๗ ก/หน้า ๑/๒๗ กันยายน ๒๕๔๒[๗]ราชกิจจานุเบกษา เล่ม ๑๒๑/ตอนพิเศษ ๗๖ ก/หน้า ๑/๑๕ ธันวาคม ๒๕๔๗[๘]ราชกิจจานุเบกษา เล่ม ๑๒๒/ตอนที่ ๑๑๕ ก/หน้า ๑/๖ ธันวาคม ๒๕๔๘